उसने मध्य वर्ग में खासकर छात्रों और बुद्धिजीवियों के बीच फैलते अपने जनाधार के लिए एक खुला मोर्चा भी खोल दिया। जिसका नाम इंडियन पीपुल्स फ्रंट था। नागभूषण पटनायक जब जेल से परोल पे रिहा हुए तो उन्हें उसने इसका अध्यक्ष बना दिया। नाग भूषण जी सज्जन पुरूष थे अपनी विचारधारा के प्रति पूर्णरूपेण समर्पित सो अपनी अन्तिम सांसों तक उन्होंने इस जनसंगठन को अपने तमाम बीमारियों के बावजूद एक विशालकाय जनसंगठन बनने में अद्भुत योगदान दिया। बाद में फ्रंट चुनावों में भी भिड़ने-जीतने लगा और अंततः पार्टी में शामिल हो गया। वी एम् बेचारा अपनी महिला कार्यकर्ताओं से शादी करते-करते थक गया था।